कालेधन के खिलाफ सरकार के इस कदम की सराहना करने वाले कारोबारियों और मजदूरों की कमी नहीं है लेकिन वह बस इतना चाहते हैं कि नोटबंदी से हो रही परेशानियों को दूर करने के लिए सरकार जल्दी कदम उठाये. वैसे भी पूरी तरह कैशलेस हो चुका ठाणे का धसई गांव, भिवंडी से ज्यादा दूर नहीं है. नादिर भाई कहते हैं कि मजदूरों और लूम मालिकों को भी कैश की जगह कैशलेस ट्रांजेक्शन से कोई गुरेज नहीं है, पर इसमें समय लगेगा. लूम मालिक, सीखने और सिखाने की इस प्रक्रिया के दौरान, कारोबार में ठहराव की आशंका से चिंतित हैं.